ถ้าใครเคยกินร้านแชมป์การแข่งขันส้มตำ อย่างคุณกัญจณ์ไก่ย่าง ตรงสุขุมวิท101/1 วชิรธรรมสาธิตแล้ว คงรู้จักร้านนี้ดี

คุณกัญจณ์ไก่ย่าง เป็นร้านส้มตำชื่อดังในย่านสุขุมวิท 101/1 ที่มีทีเด็ดเป็นส้มตำอร่อย และคอหมูย่าง นุ่มอร่อยเด็ดมาก

ตอนนี้ร้านคุณกัญจณ์ไก่ย่าง มาเปิดพื้นที่ขาย ในส่วนนึงของดาวใจโอเปร่าเฮ้าส์แล้วคะ คือมีหน้าร้านคุณกัญจณ์ไก่ย่าง อยู่ตรงข้ามกับดาวใจโอเปร่าเฮ้าส์พอดี

ตรงหน้าร้านคุณกัญจณ์นี่ สามารถสั่งกลับบ้านไปทานที่บ้าน หรือจะสั่งให้มาเสริฟ์ในตัวร้านของดาวใจโอเปร่าเฮ้าส์ มีแอร์สบายๆก็ได้คะ

วันนี้ก็มาทานทั้งครอบครัว เลยมาทานที่ร้านซะเลย
สั่งส้มตำไทย (55บาท) ยำวุ้นเส้น ลาบหมู(100บาท) คอหมูย่าง(120บาท) ต้มแซ่บหมูเด้ง(120บาท)

ส้มตำไทย รสชาติโอเคคะ แต่ที่เด็ดอร่อยไม่สั่งไม่ได้เลย คือคอหมูย่างค่ะ มาเป็นแผ่นบางๆไม่หนาจนเกินไป และไม่มันจนเกินไป นุ่มๆจิ้มน้ำจิ้มอร่อยแซ่บกำลังดีคะ
ส่วนลาบหมู ก็ดีคะ รสชาติใช้ได้ ยำวุ้นเส้นจัดว่าอร่อยคะ
ต้มแซ่บก็ใช้ได้คะ 
คราวก่อนมาทานก็สั่งไก่ย่าง ของเค้าก็รสชาตินะคะ กรอบๆหอมๆ ใช่ได้เลยคะ

อ่อ ในที่นี่มีขายก๋วยเตี๋ยวหมูตุ๋นด้วยนะคะ เผื่อใครอยากทานจานเดียวคนเดียว มานั่งในร้านฝั่งโอเปร่าเฮ้าส์ เปิดแอร์สบายๆได้เลยคะ 

โดยภาพรวม ร้านคุณกัญจณ์ ไก่ย่างถือว่าโอเคเลยคะ รสชาติดี ร้านที่นั่งสะดวกสบาย จอดรถง่าย แนะนำให้มาลองทานกันคะ